ร้าน omu อยู่ในโครงการ park lane เอกมัย ซอยสุขุมวิท 63 อยากทานมานานแล้วค่ะ วันนี้มีโอกาสเลยได้มาลอง เดินเข้ามาตึกแรกเลยค่ะ มาทานมื้อเย็น เมนูที่สั่งมีดังนี้ค่ะ
1.ข้าวห่อไข่ราดแกงกะหรี่หน้าชีส ใส่เห็ด เบคอน มะเขือม่วงราคา 180 บาท จานนี้ของแฟนค่ะ รสชาติแกงกะหรี่อร่อยดีแต่ไม่ค่อยเผ็ดเท่าไร ถ้าเรื่องแกงกะหรี่ชอบของ coco มากกว่าค่ะ เพราะชอบทานเผ็ดกว่านี้ แต่เรื่องข้าวห่อไข่ที่นี่สุดยอดมาก ไข่เนื้อนุ่มเนียน ข้าวก็นุ่ม ฟินสุดๆแอบชิมไปหลายคำค่ะ
2.ข้าวห่อไข่หน้ารวม mix ราดซอสมะเขือเทศ จานนี้ของเราค่ะ ใส่หลายๆอย่างเหมือนกัน อร่อยจริงๆค่ะ
3.ไก่ทอด สั่งแยกต่างหากราคา 70 บาท ทอดมากรอบมาก แต่อมน้ำมันไปเล็กน้อย 
โดยรวมชอบมากๆค่ะ พนักงานที่นี่บริการดีมากๆมื้อนี้หมดไป 500 กว่าบาทค่ะ มีของหวานด้วยนะคะ แต่ไม่ได้ลองเลย ครั้งหน้าค่อยมาลองใหม่ค่ะ